Andrus Raadik

Andrus Raadik (sündinud 19. oktoobril 1986 Pärnus) on eesti võrkpallur (nurgaründaja). Ta on aastatel 2013–2021 mänginud Eesti võrkpallikoondises 65 mängus. Hooajast 2023/24 naasis ta oma kasvatajaklubi, Pärnu võrkpalliklubi, ridadesse. Raadik kuulus aastatel 2013–2021 Eesti võrkpallikoondisse, mille koosseisus mängis 65 mängu. Ta kutsuti koondisse 2013. aastal (26-aastaselt) sõpruskohtumisteks Rootsi ja Austriaga. Pärast pikemat pausi mängis ta taas koondises 2017. aastast. Ta on esindanud Eestit Euroopa meistrivõistluste finaalturniiril kahel korral (2017 ja 2019). Raadik kuulus koondisse ka siis, kui 2017. aastal võisteldi Maailmaliigas ja 2019. aastal Euroopa liigas. 2019. aastal oli Raadik ka koondise kapten. Pärnu võrkpalliklubi kasvandikuna käis Raadik esindusmeeskonnal abiks noorteklassimängijana hooaegadel 2004/05 ja 2005/06. Esimese täispika hooaja täiskasvanute vanuseklassis tegi ta 2006/07 ning mängis klubis järjest kümnel hooajal. Hilisematel hooaegadel oli ka meeskonna kapten. Eesti meistrivõistlustel jõuti igal hooajal medalile, meistriks tuldi 2014/15. Eesti karikavõistlused võideti kolmel hooajal ning kahel korral saadi teine koht. Balti liigas jõuti neljal hooajal medalile, sh võideti liiga 2015/16. Ühel hooajal (2015/16) osaleti tugevuselt teise Eurosarja, CEV Cupi, eelringis ja kahel hooajal tugevuselt kolmandas Eurosarjas, CEV Challenge Cupil, kus mõlemal korral jõuti 1/8 finaali. Hooajaks 2016/17 sõlmis Raadik esimese välislepingu ning siirdus Soome meistriliigaklubisse Pielaveden Sampo, kus ta mängis kaks hooaega. Kohe esimesel hooajal püstitas ta Soome meistriliiga põhiturniiri uue punktirekordi 687 punktiga ning hooaja lõppedes valiti ka liiga hooaja parimaks mängijaks. Klubi sai Soome karikavõistlustel teise koha ning lõpetas Soome meistrivõistlused kolmanda kohaga. Sellel hooajal mängis klubis ka Eesti võrkpallikoondise sidemängija Martti Keel. Teisel hooajal (2017/18) jäädi Soome karikavõistlustel pidama poolfinaali ning Soome meistrivõistlustel saadi taas kolmas koht. Raadik oli mõlemal hooajal meeskonna rünnakuliider. Hooaja 2018/19 eel ühendasid jõud Raadiku endine koduklubi Pielaveden Sampo ja Kuopio Leka Volley ning moodustati uus klubi Savo Volley, kellega liitus ka Raadik. Klubi osales tugevuselt kolmandas Eurosarjas, CEV Challenge Cupil, kus jõuti 1/8 finaali. Soome karikavõistlustel jäädi üllatuslikult 1/8 finaalis alla Karjala esiliigaklubile. Savo Volley jõudis Soome meistrivõistlustel 3.–4. koha mängu ning Raadik oli läbi hooaja olnud üks meeskonna liidritest. Läbi hooaja kestnud klubisisesed probleemid aga kulmineerusid hooaja lõpuks ning klubi lõpetas Raadiku lepingu ennetähtaegselt. Hooajaks 2019/20 sõlmis ta lepingu Türgi meistriliigaklubiga Arhavi Spor Kulübü. Klubi paiknes detsembri keskel Türgi meistriliigas eelviimasel kohal ning sel ajal lahkus Raadik klubist koos Rootsi võrkpallikoondise diagonaalründaja Fredrick Gustavssoniga (taas tekkinud klubisiseste probleemide tõttu). Raadik jätkas hooaega Tuneesia meistriliigaklubis CS Sfaxien, kes oli tol hetkel liigatabelis teisel kohal. Koroonapandeemia tõttu klubihooaeg peatati ja kohti kohalikus meistriliigas ja karikavõistlustel välja ei mängitud. Hooajaks 2020/21 naasis Raadik kodumaale ning mängis Selver Tallinnas, kus oli ka võistkonna kapten. Võideti Eesti karikavõistlused ja Credit24 Meistriliiga; Eesti meistrivõistlustel saadi kolmas koht. Meeskonnas oli kolm tugevat nurgaründajat (lisaks Raadikule ka Kristo Kollo ja Oliver Orav), kes võitlesid põhikoosseisu koha eest. Hooajal 2021/22 naasis Raadik Soome meistriliigaklubisse Savo Volley. Esimesel hooajal võideti Soome karikavõistlused ning saadi Soome meistrivõistlustel teine koht. Teiseks hooajaks (2022/23) valiti Raadik meeskonna kapteniks. Osaleti tugevuselt teises Eurosarjas, CEV Cupil, kus jõuti 1/8 finaali. Soome karika- ja meistrivõistlustel võeti poolfinaalis vastu kaotus Karli Alliku koduklubilt Sastamala VaLePa. Soome meistrivõistlustel suudeti võita pronksiseeria ning teeniti kolmas koht. Raadik oli meeskonna üks põhimängijatest. Hooajast 2023/24 naasis ta oma kasvatajaklubi, Pärnu võrkpalliklubi, ridadesse. Balti liiga 2010/11 Pärnu võrkpalliklubiga 2011/12 Pärnu võrkpalliklubiga 2012/13 Pärnu võrkpalliklubiga 2015/16 Pärnu võrkpalliklubiga 2020/21 Selver Tallinnaga Riikide meistrivõistlused 2006/07 Eesti meistrivõistlused Pärnu võrkpalliklubiga 2007/08 Eesti meistrivõistlused Pärnu võrkpalliklubiga 2008/09 Eesti meistrivõistlused Pärnu võrkpalliklubiga 2009/10 Eesti meistrivõistlused Pärnu võrkpalliklubiga 2010/11 Eesti meistrivõistlused Pärnu võrkpalliklubiga 2011/12 Eesti meistrivõistlused Pärnu võrkpalliklubiga 2012/13 Eesti meistrivõistlused Pärnu võrkpalliklubiga 2013/14 Eesti meistrivõistlused Pärnu võrkpalliklubiga 2014/15 Eesti meistrivõistlused Pärnu võrkpalliklubiga 2015/16 Eesti meistrivõistlused Pärnu võrkpalliklubiga 2016/17 Soome meistrivõistlused Pielaveden Sampoga 2017/18 Soome meistrivõistlused Pielaveden Sampoga 2020/21 Eesti meistrivõistlused Selver Tallinnaga 2021/22 Soome meistrivõistlused Savo Volleyga 2022/23 Soome meistrivõistlused Savo Volleyga Riikide karikavõistlused 2009/10 Eesti karikavõistlused Pärnu võrkpalliklubiga 2010/11 Eesti karikavõistlused Pärnu võrkpalliklubiga 2012/13 Eesti karikavõistlused Pärnu võrkpalliklubiga 2014/15 Eesti karikavõistlused Pärnu võrkpalliklubiga 2015/16 Eesti karikavõistlused Pärnu võrkpalliklubiga 2016/17 Soome karikavõistlused Pielaveden Sampoga 2020/21 Eesti karikavõistlused Selver Tallinnaga 2021/22 Soome karikavõistlused Savo Volleyga Individuaalsed auhinnad 2016/17 Soome meistriliiga hooaja parim mängija Andrus Raadiku abikaasa on endine Soome naiste võrkpallikoondise kapten Elina Raadik, neil on 2019. aastal sündinud tütar Sade. Andrus Raadiku vend on eesti korvpallur Rain Raadik. Andrus Raadik 2018-2019 Savo Volley koduleht. Mängud koondises (mehed). Eesti Võrkpalli Liit, seisuga 09.09.2021. 🔥Andrus Raadik Pärnu Võrkpalliklubi Instagram, 09.06.2023. Andrus Raadik pääses esimest korda koondise nimekirja ERR Sport arhiiv, 28.04.2013. Rahvusmeeskond 2013 Eesti Võrkpalli Liidu arhiiv. Koondise kapteni rollis olnud Raadik: sellistest mängudest tuleb enesekindlus ERR Sport, 03.06.2019. Pärnu võrkpallurid lähevad jälle eurosarja Pärnu Postimees arhiiv, 22.07.2005. Pere Leib maksis karmilt kätte Pärnu Postimees arhiiv, 11.01.2011. Andrus Raadik Sporditulemused (vaadatud 16.03.2023). Pärnu võrkpallurid pidid taas tunnistama Itaalia klubi paremust Pärnu Postimees sport, 11.01.2014. Valus: Pärnu võrkpallurid luhtasid hea võimaluse eurosarjas veerandfinaali pääseda Postimees Sport arhiiv, 27.01.2016. Pärnu kapten Raadik sõlmis esimese välislepingu ERR Sport arhiiv, 28.06.2016. Andrus Raadik püstitas Soome kõrgliiga punktirekordi ERR Sport arhiiv, 19.03.2017. Andrus Raadik valiti Soome meistriliiga parimaks mängijaks ERR Sport arhiiv, 22.06.2017. Andrus Raadik tõi Soome karikafinaalis 20 punkti, kuid meeskonda võidule viia ei suutnud ERR Sport arhiiv, 29.01.2017. Raadik ja Keel teenisid Soome meistrivõistluste pronksi ERR Sport arhiiv, 19.04.2017. Soomes ilusa hooaja teinud Raadik teenis Sampolt uue lepingu ERR Sport arhiiv, 23.04.2017. Ennok aitas koduklubi finaalseeriat juhtima, Raadik võitis Soomes pronksi ERR Sport, 14.04.2018. Andrus Raadik kerkis ajaloolises mängus üleplatsimeheks ERR Sport, 27.09.2018. Teppan juhtis Belchatowi Meistrite liigas võidule ERR Sport, 17.01.2019. Raadik ja Savo said karikasarjas esiliiga klubilt šokk-kaotuse, Peit tegi Laagi vastu ajalugu! Võrkpall24, 11.10.2018. Savo tegevjuht: kogu juhtum oli minule suur šokk, sest pean Andrust oma sõbraks Võrkpall24, 04.04.2019. Andrus Raadik hakkab mängima Türgi kõrgliigas ERR Sport, 30.09.2019. Raadik ja Gustavsson lahkusid Türgi kõrgliigaklubist Võrkpall24, 23.12.2019. Türgist lahkunud Raadik võttis vastu aafriklaste pakkumise ERR Sport, 25.12.2019. Halb üllatus pani Eesti võrkpalluri Tuneesias raskesse seisu ERR Sport, 22.04.2020. Andrus Raadik liitus Tallinna Selveri võrkpalliklubiga ERR Sport, 24.07.2020. Tallinna Selver tuli üheksa-aastase vaheaja järel Eesti karikavõitjaks ERR Sport, 22.12.2020. Credit24 Meistriliiga võitjaks krooniti pika vaheaja järel Selver! Eesti Võrkpalli Liit, 17.04.2021. Selver alistas viiegeimilises lahingus TalTechi ERR Sport, 08.04.2021. Raadik taasliitub Soome tippklubiga ERR Sport, 11.06.2021. Raadik krooniti Soome karikavõitjaks, Teppan vedas koduklubi võidule Türgi tipu vastu ERR Sport, 25.01.2022. Võrkpallurid välismaal: Venno, Raadik ja Pupart tulid medalitele ERR Sport, 25.04.2022. Treial ja Vanker aitasid Maaseiki eurosarjas edasi ERR Sport, 15.12.2022. Pronssi oli voitettu mitali Savo Volley koduleht (soome k.), 15.04.2023. Märt Roosna: Pärnu VK andis Šveitsi klubile õppetunni nr 99 Õhtuleht, 07.11.2013. Pärnu VK jõudis eurosarjas järgmisse ringi ERR arhiiv, 28.11.2013. Pallavolo, Andreoli super in Challenge Cup: vittoria in 3 set in Estonia Latina Today Sport, 16.01.2014. Pallavolo, Andreoli vola in Challenge Cup: secco 3-0 al Parnu Latina Today Sport, 23.01.2014. 2016 CEV Volleyball Challenge Cup - Men Statistics CEV (vaadatud 15.12.2023). 2019 CEV Volleyball Challenge Cup | Men Statistics CEV (vaadatud 15.12.2023). CEV Volleyball Cup 2023 | Men Statistics CEV (vaadatud 15.12.2023). PALJU ÕNNE! Eesti koondislane sai isaks! Tütar ootas, et pääseda vanematega samast sünnipäevast Õhtuleht, 23.10.2019. Andrus Raadik Savo Volley 2022–2023 Andrus Raadik Mängija ülevaade CEV kodulehel Andrus Raadik Eesti Võrkpalli Koondis 2021 Andrus Raadik Volleybox